Grunden er blevet renset før, men efterfølgende var der stadig olierester fra en olieudskiller, som blev brugt under oprydningsarbejdet. Rebild Kommune får nu en grundig rapport, som giver svar på alle spørgsmål om grunden, og desuden er kommunen blevet lovet, at der bliver taget hånd om olieforureningen. - Alt i alt tyder det på at vi får en fornuftig løsning og vi får sikkerhed for, at der ikke er noget forurening på grunden sådan at den kan bruges til udvikling af Terndrup by, siger borgmester i Rebild Kommune, Leon Sebbelin (R) til TV2 Nord.

Opsummering:
Efter pres fra Rebild Kommune og bekymrede borgere er Region Nordjylland nu gået med til igen at rense den omstridte sygehus-grund i Terndrup.